User:G eusebiu

Nucile de săpun

Nucile de săpun sunt, de fapt, drupele (fructele) unor specii de Sapindus ce cresc în regiunile globului cu climat cald și au fost folosite în scopuri igienice și medicale de câteva mii de ani de către triburile și populațiile care locuiesc aceste zone. Coaja lor conține o cantitate foarte mare de saponini, solubili în contact cu apa și care, prin frecare (între palme sau prin forța de centrifugare a mașinii de spălat), eliberează o spumă albă ce ajută la îndepărtarea murdăriei. Sigur că nu vorbim de pete imposibile, soluția aceasta fiind alternativa unui detergent ușor, dar, în experiența mea, au curățat, fără probleme, hainele transpirate, prăfuite sau impregnate cu mirosuri neplăcute, cum ar fi cel de mâncare sau de fum de țigară. Au un miros neutru, de curat, foarte ușor acid când rufele sunt ude, dar care dispare complet la uscare. Pentru mine acest lucru este desirabil căci nu sunt o fană a parfumurilor sintetice, cum sunt cele din detergenții convenționali.